Online Computer Library Center

Online Computer Library Center, Inc. (OCLC) — амерыканская некамерцыйная кааператыўная і навукова-даследчая арганізацыя, якая ставіць за мэту «палепшыць доступ да інфармацыі, якая захоўваецца ў бібліятэках па ўсім свеце, і знайсці спосабы скарачэння расходаў для бібліятэк пасродкам супрацоўніцтва». Арганізацыя была заснавана 6 ліпеня 1967 года як некамерцыйны Ohio College Library Center (). Больш за 72 тысяч бібліятэк у 170 краінах і тэрыторыях выкарыстоўваюць паслугі OCLC для пошуку, набыцця, каталагізацыі, запазычання і захавання бібліятэчных матэрыялаў. Арганізацыя была заснавана Фрэдам Кілгурам, галаўны офіс знаходзіцца ў Дабліне, штат Агая, ЗША.

 Паслугі 
OCLC падае ўсім жадаючым бібліяграфічную, анатацыйную і паўнатэкставую інфармацыю.

OCLC і бібліятэкі, якія ўваходзяць у яго склад, сумесна ствараюць і падтрымліваюць WorldCat — OCLC Online Union Catalog, найбуйнейшы ў свеце бібліяграфічны каталог (online public access catalog, OPAC). WorldCat захоўвае запісы з публічных і прыватных бібліятэк па ўсім свеце. Праграма Open WorldCat захоўвае матэрыялы, якія належаць бібліятэкам, у базу даных WorldCat OCLC, даступную праз пошукавыя сістэмы, бібліяграфічныя і кнігагандлёвыя сайты. У кастрычніку 2005 года тэхнічны персанал OCLC пачаў вікі-праект, што дазволіла чытачам дадаваць каментарыі і структураваныя палі інфармацыі, звязаныя з любым запісам WorldCat.

OCLC валодала цэнтрам захавання мікрастужак і аблічбоўкі OCLC Preservation Service Center, з галаўным офісам у Бетлехем, штат Пенсільванія, ЗША. Цэнтр быў прададзены Backstage Library Works у 2009 годзе.

 Базы даных анлайн 
OCLC мае базу даных  для каталагізацыі і пошуку, якая выкарыстоўваецца бібліятэкарамі і грамадскасцю. 

База змяшчае запісы ў фармаце машыначытальнай каталагізацыі (MARC, MAchine Readable Cataloging), які выкарыстоўваецца па ўсім свеце бібліятэчнымі каталагізавальнікамі, якія выкарыстоўваюць OCLC як інструмент каталагізацыі. Запісы, створаныя ў фармаце MARC, затым загружаюцца ў мясцовыя бібліятэчныя каталожныя сістэмы. Гэта дазваляе бібліятэкам знаходзіць і загружаць звесткі пра матэрыялы і дадаваць іх у мясцовы каталог без працяглага працэсу каталагізацыі кожнага матэрыялу асобна.

 Крыніцы 

 Спасылкі 

 OCLC Online Computer Library Center

Катэгорыя:Бібліятэчная справа
Катэгорыя:Міжнародныя недзяржаўныя арганізацыі
Катэгорыя:1967 год у Агая
Катэгорыя:З’явіліся ў 1967 годзе ў ЗША